ร้าน “ปุ๊กโภชนา” ขายอาหารเกี่ยวกับอาหารตามสั่ง และไฮไลท์ที่เห็นคนทานเยอะสุดคือ ก๋วยเตี๋ยวเนื้อปลาสด-ลูกชิ้น ต้มยำรสเด็ด เย็นตาโฟทรงเครื่อง ข้าวต้มปลา และพวกยำปลา หรือปลาลวกต่างๆ 
มาถึงบรรยากาศของร้านบ้างดีกว่า ร้านเป็นตึกแถวนะคะ จัดแต่งได้ดูน่านั่งสะอาดดี ถึงแม้จะดูเก่าไปหน่อย เพราะพี่เค้าน่าจะพักอาศัยที่นี้ด้วย 
หน้าร้านก็มีตู้เครื่องก๋วยเตี๋ยว ชามตราไก่ โชว์เรียกลูกค้า 
“สุภนิดา” สั่ง ใหญ่โฟทรงเครื่องแห้ง เราว่า เราชาติอร่อยใช้ได้นะคะ ลูกชิ้นปลาอร่อยดี เส้นใหญ่ก็ลวกกำลังพอดี ไม่เละไป ปรุงรสอีกนิดหน่อย ก็เข้าทีละคะ
ส่วนบะหมี่ยำ เราว่า รสชาติกลมกล่อมดี จัดจ้านใช้ได้เลย 
การบริการก็รวดเร็วดี 
ราคากิน 2 คนก็ไม่ถึง 100 บาท (อิ่มจัง แบบสบายกระเป๋าคะ) 
ลองแวะมาทานกันได้นะคะ ร้านอยู่ประชาราษฎรบำเพ็ญ ให้สังเกตร้านข้าวต้ม 86 ร้านจะอยู่เยื้องๆ กันเลย หาไม่ยากคะ  ร้านเปิด 10.00 – 19.00 น. ตอนกลางวันคนเยอะเหมือนกันนะคะ 
